ddrg/super_eurlex huggingface dataset:
C 320/3

Domstolens kendelse (Syvende Afdeling) af 4. juni 2020 — TJ mod Balga Srl (anmodning om præjudiciel afgørelse fra Corte di appello di Napoli — Italien)

(Sag C-32/20) (1)

(Præjudiciel forelæggelse - artikel 53, stk. 2, i Domstolens procesreglement - artikel 30 i Den Europæiske Unions charter om grundlæggende rettigheder - beskyttelse i tilfælde af ubegrundet opsigelse - artikel 20, 21, 34 og 47 i chartret om grundlæggende rettigheder - direktiv 98/59/EU - kollektiv afskedigelse - national lovgivning vedrørende den beskyttelse, der skal gives en arbejdstager, der er udsat for en uberettiget kollektiv afskedigelse på grund af tilsidesættelse af kriterierne for udvælgelse af de arbejdstager, der skal afskediges - ingen situation med gennemførelse af EU-retten, som omhandlet i artikel 51, stk. 1, i chartret om grundlæggende rettigheder - chartret om grundlæggende rettigheder finder ikke anvendelse - Domstolen åbenbart inkompetent)

(2020/C 320/04)

Processprog: italiensk

Den forelæggende ret

Corte di appello di Napoli

Parter i hovedsagen

Sagsøger: TJ

Sagsøgt: Balga Srl

Konklusion

Det er åbenbart, at Domstolen ikke har kompetence til at besvare de spørgsmål, som Corte d’appello di Napoli (appeldomstol i Napoli, Italien) har forelagt ved afgørelse af 18. september 2019.

(1) EUT C 161 af 11.5.2020.
C 287/26

Domstolens kendelse (Niende Afdeling) af 28. maj 2020 — MC mod Ufficio territoriale del governo (U.T.G.) — Prefettura di Foggia (anmodning om præjudiciel afgørelse fra Tribunale Amministrativo Regionale per la Puglia — Italien)

(Sag C-17/20) (1)

(Præjudiciel forelæggelse - artikel 53, stk. 2, og artikel 94 i Domstolens procesreglement - åbenbart afvisningsgrundlag - generelle principper i EU-retten - retten til god forvaltning - retten til forsvar - retten til at blive hørt - retsakt, som er vedtaget af et præfektur, og som har til formål at forbyde en aktivitet på grund af en formodet infiltrering fra mafiaen - lovgivning, der ikke fastsætter nogen kontradiktorisk administrativ procedure)

(2020/C 287/38)

Processprog: italiensk

Den forelæggende ret

Tribunale Amministrativo Regionale per la Puglia

Parter i hovedsagen

Sagsøger: MC

Sagsøgt: Ufficio territoriale del governo (U.T.G.) — Prefettura di Foggia

Konklusion

Anmodningen om præjudiciel afgørelse indgivet af Tribunale amministrativo regionale per la Puglia (den regionale forvaltningsdomstol for Puglia, Italien) ved afgørelse af 27. november 2019 afvises.

(1) EUT C 161 af 11.5.2020.
Domstolens kendelse (Tiende Afdeling) af 26. november 2020 — Colt Technology Services SpA, Wind Tre SpA, Telecom Italia SpA, Vodafone Italia SpA, Ministero della Giustizia, Ministero dello Sviluppo economico, Ministero dell’economia e delle finanze mod Ministero della Giustizia, Ministero dello Sviluppo Economico, Ministero dell’economia e delle finanze, Wind Tre SpA, Procura generale della Repubblica presso la Corte d’appello di Reggio Calabria, Procura della Repubblica presso il Tribunale di Cagliari, Procura della Repubblica presso il Tribunale di Roma og Procura della Repubblica presso il Tribunale di Locri (anmodning om præjudiciel afgørelse fra Consiglio di Stato — Italien)

(Sag C-318/20) (1)

(Præjudiciel forelæggelse - princippet om forbud mod forskelsbehandling på grundlag af nationalitet - national lovgivning om prisfastsættelse af aflytningsaktiviteter, som er anordnet af de retslige myndigheder - ingen hensyntagen til princippet om fuldstændig tilbagebetaling af omkostningerne for teleoperatører - artikel 53, stk. 2, og artikel 94 i Domstolens procesreglement - manglende tilstrækkelig præcisering af den faktiske og retlige baggrund for tvisten i hovedsagen samt manglende begrundelse for nødvendigheden af at besvare de præjudicielle spørgsmål - åbenbart afvisningsgrundlag)

(2021/C 79/22)

Processprog: italiensk

Den forelæggende ret

Consiglio di Stato

Parter i hovedsagen

Sagsøgere: Colt Technology Services SpA, Wind Tre SpA, Telecom Italia SpA, Ministero della Giustizia, Ministero dello Sviluppo Economico, Ministero dell’Economia e delle Finanze og Vodafone Italia SpA

Procesdeltagere: Procura generale della Repubblica presso la Corte d’appello di Reggio Calabria, Procura della Repubblica presso il Tribunale di Cagliari og Procura della Repubblica presso il Tribunale di Roma

Sagsøgte: Ministero della Giustizia, Ministero dello Sviluppo Economico, Ministero dell'Economia e delle Finanze, Procura della Repubblica presso il Tribunale di Roma, Procura della Repubblica presso il Tribunale di Cagliari, Procura generale della Repubblica presso la Corte d’appello di Reggio Calabria, Wind Tre SpA og Procura della Repubblica presso il Tribunale di Locri

Konklusion

Det er åbenbart, at den anmodning om præjudiciel afgørelse, som er indgivet af Consiglio di Stato (øverste domstol i forvaltningsretlige sager, Italien) ved afgørelse af 13. februar 2020, skal afvises.

(1) EUT C 348 af 10.10.2020.
C 79/16

Domstolens kendelse (Niende Afdeling) af 3. december 2020 — Siebenburgisches Nugat SRL mod Direcţia Generală Regională a Finanţelor Publice Braşov og Agenţia Naţională de Administrare Fiscală — Direcţia Generală a Vămilor — Direcţia Regională Vamală Braşov — Biroul Vamal de Interior Sibiu (anmodning om præjudiciel afgørelse fra Curtea de Apel Alba Iulia — Rumænien)

(Sag C-99/20) (1)

(Præjudiciel forelæggelse - artikel 99 i Domstolens procesreglement - toldunion - fælles toldtarif - kombineret nomenklatur - toldpositioner - underposition 8302 41 30 - komponenter til gardinstænger af metal)

(2021/C 79/20)

Processprog: rumænsk

Den forelæggende ret

Curtea de Apel Alba Iulia

Parter i hovedsagen

Sagsøger: Siebenburgisches Nugat SRL

Sagsøgte: Direcţia Generală Regională a Finanţelor Publice Braşov og Agenţia Naţională de Administrare Fiscală — Direcţia Generală a Vămilor — Direcţia Regională Vamală Braşov — Biroul Vamal de Interior Sibiu

Procesdeltager: Hans Draser Internationales Marketing

Konklusion

Den kombinerede nomenklatur, der er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, skal i den affattelse, der følger af Kommissionens gennemførelsesforordning (EU) 2015/1754 af 6. oktober 2015, fortolkes således, at komponenter til gardinstænger af metal i form af færdige rør (lakerede, forniklede, forkromede) henhører under toldunderposition 8302 41 90, medmindre disse færdige rør består af profiler, rør eller stænger, der blot er skåret i afpasset længde, hvilket det tilkommer den forelæggende ret at efterprøve med henblik på tariferingen af disse produkter.

(1) EUT C 279 af 24.8.2020.
Domstolens kendelse (Niende Afdeling) af 28. oktober 2020 — Archimandritis Sarantis Sarantos, Protopresvyteros Ioannis Fotopoulos, Protopresvyteros Antonios Bousdekis, Protopresvyteros Vasileios Kokolakis, Estia Paterikon Meleton, Christos Papasotiriou og Charalampos Andralis mod Europa-Parlamentet og Rådet for Den Europæiske Union

(Sag C-84/20 P) (1)

(Appel - artikel 181 i Domstolens procesreglement - unionsborgerskab - styrkelse af sikkerheden af unionsborgeres identitetskort og af opholdsdokumenter, der udstedes til unionsborgere og deres familiemedlemmer, som udøver deres ret til fri bevægelighed - forordning (EU) 2019/1157 - annullationssøgsmål - søgsmålskompetence - ikke individuelt berørt - artikel 19 i statutten for Den Europæiske Unions Domstol - en parts forpligtelse til at være repræsenteret af en advokat - appellant, der i øvrigt er advokat, og som har handlet i eget navn ved selv at underskrive stævningen uden at have indhentet bistand fra en advokat, der er tredjemand i forhold til appellanten, til at lade sig repræsentere - appel åbenbart ugrundet)

(2021/C 44/17)

Processprog: græsk

Parter

Appellanter: Archimandritis Sarantis Sarantos, Protopresvyteros Ioannis Fotopoulos, Protopresvyteros Antonios Bousdekis, Protopresvyteros Vasileios Kokolakis, Estia Paterikon Meleton, Christos Papasotiriou og Charalampos Andralis (ved dikigoros C. Papasotiriou)

De øvrige parter i appelsagen: Europa-Parlamentet og Rådet for Den Europæiske Union

Konklusion

1) Appellen afvises, for så vidt som den er blevet iværksat af Christos Papasotiriou.

2) Appellen forkastes som åbenbart ugrundet, for så vidt som den er blevet iværksat af Archimandritis Sarantis Sarantos, Protopresvyteros Ioannis Fotopoulos, Protopresvyteros Antonios Bousdekis, Protopresvyteros Vasileios Kokolakis, Estia Paterikon Meleton og Charalampos Andralis.

3) Archimandritis Sarantis Sarantos, Protopresvyteros Ioannis Fotopoulos, Protopresvyteros Antonios Bousdekis, Protopresvyteros Vasileios Kokolakis, Estia Paterikon Meleton, Christos Papasotiriou og Charalampos Andralis bærer hver deres egne omkostninger.

(1) EUT C 161 af 11.5.2020.
Domstolens kendelse (Sjette Afdeling) af 12. november 2020 — Lazarus Szolgáltató és Kereskedelmi Kft. mod Europa-Kommissionen

(Sag C-85/20 P) (1)

(Appel - artikel 181 i Domstolens procesreglement - statsstøtte - støtte gennemført af Ungarn til fordel for virksomheder, der ansætter handicappede arbejdstagere - angivelige afgørelser fra Europa-Kommissionen, hvorved foranstaltningen erklæres forenelig med det indre marked - annullationssøgsmål - søgsmålsfrist - begyndelsestidspunkt - kendskab til, at den appellerede retsakt findes - rimelig frist for at anmode om den fulde ordlyd af retsakten - begrebet anfægtelig retsakt som omhandlet i artikel 263 TEUF - afvisning af anmodningen i første instans - åbenbart, at appellen delvis ikke kan antages til realitetsbehandling, delvis er ugrundet)

(2021/C 44/18)

Processprog: ungarsk

Parter

Appellant: Lazarus Szolgáltató és Kereskedelmi Kft. (ved ügyvéd L. Szabó)

Den anden part i appelsagen: Europa-Kommissionen

Konklusion

1) Appellen forkastes, idet den dels åbenbart skal afvises, dels er ugrundet.

2) Lazarus Szolgáltató és Kereskedelmi Kft. betaler sagsomkostningerne.

(1) EUT C 201 af 15.6.2020.
Domstolens kendelse (Niende Afdeling) af 5. maj 2021 — VT mod Centre public d’action sociale de Liège (CPAS) (anmodning om præjudiciel afgørelse fra Tribunal du travail de Liège — Belgien)

(Sag C-641/20) (1)

(Præjudiciel forelæggelse - område med frihed, sikkerhed og retfærdighed - direktiv 2008/115/EF - tilbagesendelse af tredjelandsstatsborgere med ulovligt ophold - afgørelse om tilbagesendelse - sagsanlæg - foreløbig opholdsret og ret til social bistand under den periode, hvor sagen verserer)

(2021/C 310/09)

Processprog: fransk

Den forelæggende ret

Tribunal du travail de Liège

Parter i hovedsagen

Sagsøger: VT

Sagsøgt: Centre public d’action sociale de Liège (CPAS)

Konklusion

Artikel 5 og 13 i Europa-Parlamentets og Rådets direktiv 2008/115/EF af 16. december 2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold, sammenholdt med artikel 19, stk. 2, og artikel 47 i Den Europæiske Unions charter om grundlæggende rettigheder, samt det nævnte direktivs artikel 14, stk. 1, litra b), skal fortolkes således, at disse bestemmelser er til hinder for en national lovgivning, hvorefter et søgsmål, der er anlagt af en tredjelandsstatsborger til prøvelse af en afgørelse om tilbagesendelse — som omhandlet i nævnte direktivs artikel 3, nr. 4) — og som den pågældende har været genstand for som følge af den kompetente myndigheds fratagelse af hans flygtningestatus i henhold til artikel 11 i Europa-Parlamentets og Rådets direktiv 2011/95/EU af 13. december 2011 om fastsættelse af standarder for anerkendelse af tredjelandsstatsborgere eller statsløse som personer med international beskyttelse, for en ensartet status for flygtninge eller for personer, der er berettiget til subsidiær beskyttelse, og for indholdet af en sådan beskyttelse, ikke tillægges automatisk opsættende virkning, og hvorefter den pågældende ikke tilsvarende indrømmes en foreløbig opholdsret og sikres en dækning af sine grundlæggende behov, indtil der træffes afgørelse i det nævnte søgsmål, i det særlige tilfælde, hvor denne statsborger, der lider af en alvorlig sygdom, som følge af fuldbyrdelsen af denne afgørelse kan udsættes for en alvorlig risiko for en alvorlig og uafvendelig forværrelse af sin helbredstilstand. I denne forbindelse skal den nationale retsinstans, for hvilken der er indbragt en tvist, hvis udfald er knyttet til en eventuel udsættelse af virkningerne af en afgørelse om tilbagesendelse, lægge til grund, at det søgsmål, der er anlagt til prøvelse af denne afgørelse, har automatisk opsættende virkning, for så vidt som der under søgsmålet er fremført argumenter, der ikke synes at være åbenbart ugrundede, og hvorved det tilsigtes at godtgøre, at fuldbyrdelsen af denne afgørelse ville udsætte tredjelandsstatsborgeren for en alvorlig risiko for en alvorlig og uafvendelig forværrelse af sin helbredstilstand.

(1) EUT C 44 af 8.2.2021.
Domstolens kendelse (Sjette Afdeling) af 14. april 2021 — Casa di Cura Città di Parma SpA mod Agenzia delle Entrate (anmodning om præjudiciel afgørelse fra Commissione tributaria provinciale di Parma — Italien)

(Sag C-573/20) (1)

(Præjudiciel forelæggelse - artikel 53, stk. 2, og artikel 99 i Domstolens procesreglement - skatter og afgifter - det fælles merværdiafgiftssystem (moms) - sjette direktiv 77/388/EØF - artikel 17, stk. 2, litra a) - delvis afgiftspligtig person - pro rata–satsen for fradraget - offentlige eller private sundhedstjenester, som udøver en virksomhed, der er fritaget for afgift - national lovgivning, som udelukker fradrag af moms ved køb af goder eller tjenesteydelser, der anvendes i forbindelse med sådan afgiftsfritaget virksomhed)

(2021/C 289/26)

Processprog: italiensk

Den forelæggende ret

Commissione tributaria provinciale di Parma

Parter i hovedsagen

Sagsøger: Casa di Cura Città di Parma SpA

Sagsøgt: Agenzia delle Entrate

Konklusion

Artikel 17, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag skal fortolkes således, at denne bestemmelse ikke er til hinder for en national lovgivning, som udelukker fradrag af indgående merværdiafgift betalt ved køb af goder eller tjenesteydelser, der anvendes i forbindelse med afgiftsfritaget virksomhed, og som derfor fastsætter, at retten til at fradrage momsen for en delvist afgiftspligtig person beregnes på et pro rata-grundlag, som svarer til forholdet mellem det beløb, der vedrører transaktioner, som giver ret til fradrag, og det samlede beløb for alle transaktioner, der er foretaget i løbet af det pågældende år, herunder de fritagne læge-/sundhedsydelser.

(1) EUT C 35 af 1.2.2021.
C 289/18

Domstolens kendelse (Tiende Afdeling) af 23. april 2021 (anmodning om præjudiciel afgørelse fra Cour du travail de Mons, Belgien) — Centre d’Enseignement Secondaire Saint-Vincent de Soignies ASBL mod FS

(Sag C-471/20) (1)

(Præjudiciel forelæggelse - artikel 53, stk. 2, og artikel 99 i Domstolens procesreglement - socialpolitik - beskyttelse af arbejdstagernes sikkerhed og sundhed - tilrettelæggelse af arbejdstiden - direktiv 2003/88/EF - maksimal ugentlig arbejdstid - referenceperiode - artikel 16 - undtagelser - artikel 17 og 18 - pædagog, der i forbindelse med nattevagter fører opsyn på en kostskole - bestemmelser om kompenserende hvileperioder)

(2021/C 289/25)

Processprog: fransk

Den forelæggende ret

Cour du travail de Mons

Parter i hovedsagen

Sagsøger: Centre d’Enseignement Secondaire Saint-Vincent de Soignies ASBL

Sagsøgt: FS

Konklusion

Artikel 17, stk. 3, litra b), i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, skal fortolkes således, at beskæftigelse, som på en kostskole udøves af en pædagog, der er ansvarlig for at føre opsyn med kostskolens elever om natten, er omfattet af bestemmelsens anvendelsesområde.

(1) EUT C 9 af 11.1.2021.
Kendelse afsagt af Domstolens præsident den 26. mar ts 2021 — VG mod Minis ter van Buitenlandse 
Zaken (anmodning om præjudiciel afgørelse fra Rechtbank Den Haag, zittingsplaats Amst erdam — 
Nederlandene)
(Sag C-121/20) (1)
(2021/C 289/43)
Processprog: nederlandsk
Domst olens præsident har besluttet, at sagen skal slett es af registret. 
(1) EUT C 209 af 22.6.2020.
Kendelse afsagt af Domstolens præsident den 26. april 2021 — KX mod PY GmbH (anmodning om 
præjudiciel afgørelse fra Landger icht Mainz — Tyskland)
(Sag C-317/20) (1)
(2021/C 289/44)
Processprog: tysk
Domst olens præsident har besluttet, at sagen skal slett es af registret. 
(1) EUT C 348 af 19.10.2020.
Kendelse afsagt af Domstolens præsident den 27. april 2021 — QY mod Bank 11 für Privatkunden 
und Handel GmbH (anmodning om præjudiciel afgørelse fra Landger icht Ravensburg — Tyskland)
(Sag C-336/20) (1)
(2021/C 289/45)
Processprog: tysk
Domst olens præsident har besluttet, at sagen skal slett es af registret. 
(1) EUT C 423 af 7.12.2020.
Kendelse afsagt af Domstolens præsident den 16. april 2021 — flightr ight GmbH (C-442/20, C-443/20 
og C-444/20), PN og LM (C-445/20) mod Ryanair Designated Activity Company (anmodning om 
præjudiciel afgørelse fra Amtsger icht Nür nberg) — Tyskland)
(Forenede sager C-442/20 til 445/20) (1)
(2021/C 289/46)
Processprog: tysk
Domst olens præsident har besluttet, at sagen skal slett es af registret. 
(1) EUT C 433 af 14.12.2020.19.7.2021 DA Den Europæiske Unions Tidende C 289/31
Domstolens kendelse (Sjette Afdeling) af 15. april 2021 — Kuluttaja-asiamies mod MiGame Oy (anmodning om præjudiciel afgørelse fra Markkinaoikeus — Finland)

(Sag C-594/20) (1)

(Præjudiciel forelæggelse - artikel 99 i Domstolens procesreglement - direktiv 2011/83/EU - forbrugeraftaler - artikel 21 - »kommunikation pr. telefon« - en erhvervsdrivendes brug af en telefontjeneste, der giver forbrugerne mulighed for at kontakte denne i anledning af en indgået aftale - et selskabs etablering af to telefontjenester, dels et overtakseret fastnetnummer, dels et gratis mobiltelefonnummer, som led i dets eftersalgsservice vedrørende de indgåede aftaler - indholdet på kommunikationsmedier, der er rettet til kundekredsen - lovligheden af en telefonisk kundetjeneste, hvor kunderne betaler en højere takst end basistelefontaksten - begrebet »basistelefontakst)

(2021/C 289/27)

Processprog: finsk

Den forelæggende ret

Markkinaoikeus

Parter i hovedsagen

Sagsøger: Kuluttaja-asiamies

Sagsøgt: MiGame Oy

Konklusion

Artikel 21, første afsnit, i artikel 21 i Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF skal fortolkes således, at bestemmelsen er til hinder for, at en erhvervsdrivende, foruden et telefonnummer, hvis takst ikke overstiger basistelefontaksten, stiller et telefonnummer, der afregnes til en højere takst end sidstnævnte takst, til rådighed for kunderne, således at forbrugere, der har indgået en aftale med en erhvervsdrivende, risikerer at benytte dette.

(1) EUT C 35 af 1.2.2021.
Domstolens kendelse (Tiende Afdeling) af 14. april 2021 — HR mod Finanzamt Wilmersdorf (anmodning om præjudiciel afgørelse fra Finanzgericht Berlin-Brandenburg — Tyskland)

(Sag C-108/20) (1)

(Præjudiciel forelæggelse - artikel 99 i Domstolens procesreglement - beskatning - merværdiafgift (moms) - direktiv 2006/112/EF - artikel 167 og 168 - fradragsret af indgående moms - nægtelse - svig - leveringskæde - nægtelse af at indrømme ret til fradrag, når den afgiftspligtige person vidste eller burde have vidst, at den pågældende ved sin erhvervelse deltog i en transaktion, der var led i momssvindel)

(2021/C 289/24)

Processprog: tysk

Den forelæggende ret

Finanzgericht Berlin-Brandenburg

Parter i hovedsagen

Sagsøger: HR

Sagsøgt: Finanzamt Wilmersdorf

Konklusion

Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at dette direktiv ikke er til hinder for en national praksis, hvorefter retten til fradrag af indgående merværdiafgift (moms) nægtes en afgiftspligtig person, som har erhvervet varer, der har været genstand for momssvig begået i et tidligere omsætningsled i leveringskæden, og som vidste eller burde have vidst dette, selv om den pågældende ikke har deltaget aktivt i denne svig.

(1) EUT C 201 af 15.6.2020.
C 228/11

Domstolens kendelse (Sjette Afdeling) af 3. marts 2021 — FGSZ Földgázszállító Zrt. mod Nemzeti Adó- és Vámhivatal Fellebbviteli Igazgatósága (anmodning om præjudiciel afgørelse fra Pécsi Törvényszék — Ungarn)

(Sag C-507/20) (1)

(Præjudiciel forelæggelse - merværdiafgift (moms) - direktiv 2006/112/EF - artikel 90 - nedsættelse af afgiftsgrundlaget - ikke-betaling eller kun delvis betaling af prisen - fordring, der er blevet endeligt uerholdelig - forældelsesfrist for anmodning om efterfølgende nedsættelse af momsgrundlaget - tidspunkt, fra hvilket fristen begynder at løbe)

(2021/C 228/13)

Processprog: ungarsk

Den forelæggende ret

Pécsi Törvényszék

Parter i hovedsagen

Sagsøger: FGSZ Földgázszállító Zrt.

Sagsøgt: Nemzeti Adó- és Vámhivatal Fellebbviteli Igazgatósága

Konklusion

Artikel 90 i Rådets direktiv 2006/112/EF af 28. november 2006 om det fælles merværdiafgiftssystem, sammenholdt med princippet om afgiftsneutralitet og effektivitetsprincippet, skal fortolkes således, at når en medlemsstat fastsætter en forældelsesfrist, efter udløbet af hvilken en afgiftspligtig person, der har en fordring, som er blevet endeligt uerholdelig, ikke længere kan gøre sin ret til at opnå nedsættelse af afgiftsgrundlaget gældende, skal denne frist ikke begynde at løbe fra det tidspunkt, hvor den oprindelige betalingsforpligtelse indtrådte, men fra det tidspunkt, hvor fordringen blev endeligt uerholdelig.

(1) EUT C 28 af 25.1.2021.
C 228/11

Domstolens kendelse (Tiende Afdeling) af 3. marts 2021 — Koppány 2007 Kft. mod Vas Megyei Kormányhivatal (anmodning om præjudiciel afgørelse fra Győri Törvényszék — Ungarn)

(Sag C-523/20) (1)

(Præjudiciel forelæggelse - artikel 99 i Domstolens procesreglement - social sikring - forordning (EU) nr. 1231/2010 - lovgivning, der finder anvendelse - A1-attest - artikel 1 - udvidelse af anvendelsesområdet for A1-attester til at omfatte tredjelandsstatsborgere, der opholder sig lovligt på en medlemsstats område - lovligt ophold - begreb)

(2021/C 228/14)

Processprog: ungarsk

Den forelæggende ret

Győri Törvényszék

Parter i hovedsagen

Sagsøger: Koppány 2007 Kft.

Sagsøgt: Vas Megyei Kormányhivatal

Konklusion

Artikel 1 i Europa-Parlamentets og Rådets forordning (EU) nr. 1231/2010 af 24. november 2010 om udvidelse af forordning (EF) nr. 883/2004 og forordning (EF) nr. 987/2009 til at omfatte tredjelandsstatsborgere, der ikke allerede er omfattet af disse forordninger udelukkende på grund af deres nationalitet, skal fortolkes således, at tredjelandsstatsborgere, som bor midlertidigt i en medlemsstat i medfør af en opholdstilladelse, som er i besiddelse af en angivelse af indkvarteringssted udstedt af udlændingemyndighederne, og som arbejder i forskellige medlemsstater for en arbejdsgiver, der er etableret i denne medlemsstat, kan påberåbe sig de koordineringsregler, der er fastsat i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, som ændret ved Europa-Parlamentets og Rådets forordning (EU) nr. 465/2012 af 22. maj 2012, og Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004, med henblik på fastlæggelsen af, hvilken lovgivning om social sikring de er omfattet af, når de lovligt opholder sig og arbejder på medlemsstaternes område.

(1) EUT C 28 af 25.1.2021.